open-index/open-wikipedia-markdown huggingface dataset:
Wapen fan Ryptsjerk

It **wapen fan Ryptsjerk** is it wapen fan it doarp Ryptsjerk, yn de Fryske gemeente Tytsjerksteradiel. It wapen waard yn 1984 registrearre.

## Beskriuwing
De blazoenearring fan it wapen is:

*Yn it blauwe trije seinen fan sulver, boppe op elkoar; yn skyldhaad mei tosken, laden mei trije swimmende sulveren einen.*

De heraldyske kleuren binne: azuer (blau), sulver en kiel (read).

## Symbolyk

* Seineblêden: oernommen út it wapen fan Tytsjerksteradiel. Dy wize op it agraryske karakter fan it doarp.
* Skyldhaad: de tosken steane foar de skerpte fan de seine en foar it gês.
* Einen: ferwizing nei de einekoaien dy't yn it de omkriten fan it doarp oanwêzich wien.
* Kleurstelling: oernommen út in kertier fan it wapen fan Tytsjerksteradiel.

Ofbyld:TIETJERKSTERADEEL wapen 1818.svg|link=Bestand:TIETJERKSTERADEEL_wapen_1818.svg|alt=Het wapen van Tietjerksteradeel (1818)|Wapen fan Tytsjerksteradiel (1818-1985)


## Sjoch ek

Ofbyld:Ryptsjerk vlag.svg|link=Bestand:Ryptsjerk_vlag.svg|alt=Vlag van Rijperkerk|Flagge fan Ryptsjerk
Ofbyld:Coat of arms of Tietjerksteradeel.svg|Wapen fan Tytsjerksteradiel
Flagge fan Doanjum

De **flagge fan Doanjum** is de flagge fan it doarp Doanjum, yn de Fryske gemeente De Waadhoeke. De flagge waard yn 2002 registrearre.

It ûntwerp is fan J.R. van der Wal en R.J. Broersma.

## Beskriuwing
De beskriuwing fan de flagge is:

*Loftsskean fan read en wyt: yn it read in wite leelje fan 2/3 flaggehichte en yn it wyt in reade roas fan 6/10 flaggehichte.*

De kleuren komme út it wapen fan Doanjum.

## Symbolyk

* Skeane twadieling: oernommen fan it wapen fan de KNKB.
* Roas: oernommen út it wapen fan Frjentsjerteradiel. Ek ferwiist de roas nei it sosjalisme. De griene blêden fan de roazen ferwize nei it keatsen yn it doarp.
* Leelje: oernommen út it wapen fan de famylje Fan Goslinga. Fierder is de leelje in symboal foar de elite yn de omkriten fan it doarp. Ek is de leelje symboal foar Marije, patroanhillige fan de Donatustsjerke fan Doanjum.

Ofbyld:KNKB logo.jpg|It wapen fan de KNKB.
Ofbyld:Franekeradeel wapen.svg|Wapen fan Frjentsjerteradiel


## Sjoch ek

Ofbyld:Doanjum wapen.svg|link=Bestand:Doanjum_wapen.svg|alt=Wapen van Dongjum|Wapen fan Doanjum
Ofbyld:Franekeradeel vlag.svg|Flagge fan Frjentsjerteradiel
Ofbyld:Waadhoeke vlag.svg|Flagge fan De Waadhoeke
Flory Anstadt

**Flory Anstadt** berne as **Florentine ten Camp**  (Amsterdam, 7 desimber 1928 - Laren, 21 oktober 2024) wie in Nederlânsk programmamakster en regisseuse.

## Libbensrin
Anstadt groeide op yn in ûnderwizersfamylje. Sawol har pake, mem as suster stiene foar de klasse.  
Yn 1955 begûn se as skriptgirl te wurkjen by de VARA. Se wurke doe tegearre mei Kees van Iersel en Willy van Hemert.
Har earste searje dy't se skreau wie de telefyzjedrama *Koning Oidipoes*.

Acht jier letter stapte se oer nei de dokumintêreôfdieling fan de omrop dêr't se ûnder oare it tv-programma *Een zoen voor de juffrouw* foar makke. Se makke yn 1963 it telefyzje programma *Vrouwelijkheden* dat presintearre waard troch Joop van Tijn.

Yn de santiger jierren betocht se de tv-berneprogramma's *Roffel* mei Leoni Jansen en *'t Spant* derom mei Piet Römer en Willem Nijholt. Grutte bekendheid krige se yn de tachtiger jierren yn Nederlân mei it telefyzje programma *[[Kinderen voor Kinderen]]*. Yn 1981 wûn hja hjirfoar in Edison en yn 1982 de Gouden Harpe. Anstadt hold yn 1987 op mei har wurk by de VARA. Se makke yn 1988 lykwols noch in telefyzje programma, neamd *Vooruit met de geit*, dat opnaam waard yn it Noorder Dierenpark. 

Flory wie fan 1959 oant 1970 troud mei regisseur Milo Anstadt en krige tegearre mei him in dochter. Se wenne lêste jierren yn it Rosa Spier Huis yn Laren, Flory Anstadt ferstoar op 21 oktober 2024, yn 'e âldens fan 95 jier.
Flagge fan Warns

De **flagge fan Warns** is de flagge fan it doarp Warns, yn de Fryske gemeente Súdwest-Fryslân. De flagge waard yn syn hjoeddeiske foarm yn 2004 registrearre.

## Beskriuwing
De beskriuwing fan de flagge is:

*Fjouwer like hege horizontale banen swart-wyt-swart-wyt; in reade broeking mei in lingte fan 2/9 flaggelingte en belein mei in út de flechtkant fan de broeking kommend giel heal anker.*

De kleuren komme út it wapen fan Warns.

## Symbolyk

* Anker: symboal foar de skipfeart. It anker is troch de helte dien om oan te jaan dat fan de grutskalige skipfeart, it rekreaasjefarren noch oer is.
* Kleurstelling: keazen om oan te sluten by it wapen fan Starum en it wapen fan Nijefurd. De swarte en wite banen wiene bekend fan in wapen dat iuwen bestean hat.

Ofbyld:Stavoren wapen.svg|Wapen fan Starum
Ofbyld:Nijefurd wapen.svg|Wapen fan Nijefurd


## Sjoch ek

Ofbyld:Warns wapen.svg|link=Bestand:Warns_wapen.svg|alt=Wapen van Warns|Wapen fan Warns
Ofbyld:Flag of Hemelumer Oldeferd.svg|Flagge fan Himmelumer Aldefurd
Ofbyld:Nijefurd flag.svg|Flagge fan Nijefurd
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Flagge fan Mildaam

De **flagge fan Mildaam** is de flagge fan it doarp Mildaam, yn de Fryske gemeente It Hearrenfean. De flagge waard yn 2004 registrearre.

## Beskriuwing
De beskriuwing fan de flagge is:

*Trije banen blau, wyt en blau yn de ferhâlding 1:1:4, de wite baan fiif kear weagjend en op 2/9 fan de flaggelingte ûnderbrutsen, de ûnderbrekking mei in breedte gelyk oan 1/6 flaggehichte; yn de ûnderste baan oan de broekside in giel ikeblêd mei in hichte gelyk oan 2/3 flaggehichte en pleatst ûnder de ûnderbrekking yn de weagjende baan.*

De kleuren komme út it wapen fan Mildaam.

## Symbolyk

* Weagjende baan: symboal foar de Tsjonger dy tichtby it doarp rint. De ûnderbrekking fan de baan stiet foar de daam út de plaknamme en dy't warskynlik yn de Tsjonger lei.
* Ikeblêd: stiet foar de ikebeammen yn de omkriten fan it doarp. It goud stiet foar de sângrûn dêr't it doarp op leit.

## Sjoch ek

Ofbyld:Mildaam wapen.svg|link=Bestand:Mildaam_wapen.svg|alt=Wapen van Mildam|Wapen fan Mildaam
Ofbyld:Wapenbanier fan Skoatterlân.png|Flagge fan Skoatterlân
Ofbyld:Heerenveen vlag.svg|Flagge fan It Hearrenfean
Wapen fan Koartehimmen

It **wapen fan Koartehimmen** is it wapen fan it doarp Koartehimmen, yn de Fryske gemeente Smellingerlân. It wapen waard yn 2013 reigstrearre.

## Beskriuwing
De blazoenearring fan it wapen is:

*Yn grien in gouden maiskolf, lofts en rjochts beselskippe fan in gouden peal; in weage skyldhaad fan read, belein mei in sulveren kearûb-ingelkopke tusken twa wjukken.*

De heraldyske kleuren binne: sinopel (grien), goud, kiel (read) en sulver.

## Symbolyk

* Gouden peallen: symboal foar de twa kearnen fan it doarp: de boerestreek en Sânbuorren.
* Kearûb-ingelkopke mei wjukken: oernommen út it gevelstien yn de Tsjerke fan Koartehimmen.
* Maiskolf: mais is de moderne tsjinhinger fan de rogge dy't dêr eartiidsk ferboud waard.
* Grien fjild: ferwiist nei de greiden en it bosk yn de omkriten fan it doarp.
* Read skyldhaad: ferwiist nei de bebouwing fan it doarp. De weagjende râne is in ferwizing nei it rivierke de Drait.

Ofbyld:Tsjerke fan Koartehimmen, gevelstien 1620.jpg|link=Bestand:Tsjerke_fan_Koartehimmen,_gevelstien_1620.jpg|alt=Gevelsteen met engelenhoofdje in de kerk van Kortehemmen.|Kearûb-ingelkopke mei wjukken yn de gevelstien yn de Tsjerke fan Koartehimmen.


## Sjoch ek

Ofbyld:Boornbergum en Kortehemmen vlag.svg|link=Bestand:Boornbergum_en_Kortehemmen_vlag.svg|alt=Vlag van Boornbergum en Kortehemmen|Flagge fan Boarnburgum en Koartehimmen
Ofbyld:Smallingerland wapen.svg|Wapen fan Smellingerlân
Wapen fan Warten

It **wapen fan Warten** is it wapen fan it doarp Warten, yn de Fryske gemeente Ljouwert. It wapen waard yn syn hjoeddeiske foarm yn 1974 registrearre.

## Skiednis
Warten is ien fan de Fryske plakken dêr't in âld wapen fan oerlevere is. It wapen fan Warten komt foar yn it Wapen- en Vlaggenboek fan Gerrit Hesman út 1708. De swannen yn it wapen jouwe oan dat Warten in wetterdoarp is. Sa komt de swan ek foar yn de wapens fan Langwar, Molkwar en Koarnwert.
Ofbyld:Langwar wapen.svg|Wapen fan Langwar
Ofbyld:Molkwar wapen.svg|Wapen fan Molkwar
Ofbyld:Koarnwerd wapen.svg|Wapen fan Koarnwert


## Beskriuwing
De blazoenearring fan it wapen is:

*Yn sulver sân reade ballen, pleatst fjouwer-trije; in read skyldhaad mei trije sulveren swannen mei steande wjukken.*

De heraldyske kleuren binne: sulver en kiel (read).

## Symbolyk

* Swannen: ferwize nei it wetter yn de omkriten fan it doarp.
* Ballen: koene oarspronklik pompeblêden west hawwe.
* Kleurstelling: koe oernommen wêze út it wapen fan Eastergoa.

Ofbyld:Wapen van Warten, wapenboek van Gerrit Hesman (1708).jpg|link=Bestand:Wapen_van_Warten,_wapenboek_van_Gerrit_Hesman_(1708).jpg|alt=Het wapen van Wartena in het Wapen- en Vlaggenboek van Gerrit Hesman uit 1708.|It wapen fan Warten yn it Wapen- en Vlaggenboek fan Gerrit Hesman út 1708.
Ofbyld:Oostergo wapen.svg|link=Bestand:Oostergo_wapen.svg|alt=Het wapen van Oostergo.|Wapen fan Eastergoa


## Sjoch ek

Ofbyld:Warten vlag.svg|link=Bestand:Warten_vlag.svg|alt=Vlag van Wartena|Flagge fan Warten
Ofbyld:Idaarderadeel wapen.svg|Wapen fan Idaarderadiel
Ofbyld:Boornsterhem wapen.svg|Wapen fan Boarnsterhim
Ofbyld:Leeuwarden wapen 2014.svg|Wapen fan Ljouwert
Sagaland

**Sagaland**, ek wol **Enchanted Forest**, is in selskipsspul ûntwurpen troch Alex Randolph en Samuel Etchie, dat foar it earst útkaam yn 1981, útjûn troch Ravensburger, foar 2 oant 6 spilers. It is in kombinaasje fan de meganiken fan Guozzebrief, Ergerje dysels net, man en Memory. Yn 1982 kaam der in Ingelsktalige ferzje - *Enchanted Forest*. Yn de rin fan 'e tiid binne der ek ferzjes yn oare talen útkaam.

## Spul
De kening lit de spilers skatten sykje, dat hja de kroan oernimme sille. Dat betsjut dat hja fan it doarp út, earst útfine moatte wêr't in skat is, dan nei de kening gean om it fynplak rapportearje te kinnen, foardat de kening de avonturiers om in oare skat útstjoerd, en dat allegear sûnder dat in oare spiler harren weromstjoerd nei it doarp. At it in spiler slagget en doch dat trije kear, dan hat er wûn en wurdt er de nije kening.

## Wurdearring
*Sagaland * waard yn 1982 wurdeare as Spiel des Jahres.
Flagge fan Dearsum

De **flagge fan Dearsum** is de flagge fan it doarp Dearsum, yn de Fryske gemeente Súdwest-Fryslân. It wapen waard yn 1986 registrearre.

By it gemeenteriedsbeslút fan 8 desimber 1985 binne in wapen en flagge fêststeld foar de 18 doarpen fan de eardere gemeente Boarnsterhim.

## Beskriuwing
De beskriuwing fan de flagge is:

*Twa lingtebanen fan read en wyt, lingteferhâlding 2:1; yn de reade baan in wyt klaverblêd.*

De kleuren komme út it wapen fan Dearsum.

## Symbolyk

* Klaverblêd: oernommen út it wapen fan Dearsum, dat ek op in wynwizer op de Nikolaastsjerke fan Dearsum.
* Kleuren: oernommen út it wapen fan Raerderhim.

Ofbyld:Dearsum wapen.svg|Wapen fan Dearsum
Ofbyld:Rauwerderhem wapen.svg|Wapen fan Raerderhim


## Sjoch ek

Ofbyld:Boornsterhem wapen.svg|Wapen fan Boarnsterhim
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Wapen fan Wommels

It **wapen fan Wommels** is it wapen fan it doarp Wommels, yn de Fryske gemeente Súdwest-Fryslân. It wapen waard yn 2000 registrearre.

## Beskriuwing
De blazoenearring fan it wapen is:

*Trije kear úttakkele trochsnien; I yn goud in fiifblêdige roas tusken twa swarte Sint-Jabiksskulpen; II yn grien mei yn de skyldfoet in lizzende sulveren heale moanne, fan boppe beselskippe fan trije neist inoar pleatste ballen, ek fan sulver.*

De heraldyske kleuren binne: azuer (blau), sulver, goud, sabel (swart) en kiel (read).

## Symbolyk

* Grien fjild: stiet foar de greiden yn de omkriten fan it doarp. De punten fan it griene fjild stie foar de terp fan Wommels en twa oare terpen yn de omkriten fan it doarp.
* Gouden fjild: de kleur is oernommen út de wapens fan de famyljes Fan Jongema en Fan Hottinga. dy't yn it doarp stinsen bewennen.
* Swarte skulp: oernommen út it wapen fan de famylje Fan Hottinga.
* Reade roas: oernommen út it wapen fan de famylje Fan Jongema.
* Heale moanne: oernommen út it wapen fan de famylje Fan Sminia.
* Trije ballen: symboalen foar it keatsen, ferwizing nei de Freulepartij, dy't yn it doarp hâlden wurdt.

Ofbyld:Album amicorum van Geertruydt van Engelsteedt (8077188517).jpg|link=Bestand:Album_amicorum_van_Geertruydt_van_Engelsteedt_(8077188517).jpg|alt=Het wapen van Frans van Jongema.|It wapen fan Frans fan Jongema.
Ofbyld:Franeker Onderdeel Martena Stins..JPG|link=Bestand:Franeker_Onderdeel_Martena_Stins..JPG|alt=Het wapen van de familie Hottinga van Kee (tweede van links).|It wapen fan de famylje Fan Hottinga fan Kee (twadde fan links).
Ofbyld:Van Sminia wapen.svg|link=Bestand:Van_Sminia_wapen.svg|alt=Het wapen van de familie Van Sminia.|It wapen fan de famylje Fan Sminia.


## Sjoch ek

Ofbyld:Wommels vlag.svg|link=Bestand:Wommels_vlag.svg|alt=Vlag van Wommels|Flagge fan Wommels
Ofbyld:Hinnaarderadiel wapen.svg|Wapen fan Hinnaarderadiel
Ofbyld:Coat of arms of Littenseradiel.svg|Wapen fan Littenseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Readskouderara

De **readskouderara** (*Diopsittaca nobilis*) is in lytse ara út de famylje fan 'e pappegaaien fan Afrika en de Nije Wrâld (*Psittacidae*). De wittenskiplike namme fan 'e fûgel waard as *Psittacus nobilis* yn 1758 troch Carolus Linnaeus publisearre.

## Taksonomy
De readskouderara waard yndield yn it skaai echte ara's, maar stiet op 'e IOC World Bird List as monotypyske soarte yn it skaai readskouderara's (*Diopsittaca*).

## Beskriuwing
 
Mei in lingte fan 30 oant 35 sm en in gewicht fan 120 oant 170 gram is de readskouderara de lytste fan alle arasoarten. De fûgel hat wol de typyske bou fan in ara: in relatyf grutte kop, in lange spitse sturt en in krêftige kromme snaffel. It fearrekleed fan 'e fûgel is foar it measte grien. De fearren op 'e krún binne donkerblau. De punten en de rânen fan 'e wjukken binne read fan kleur. As de wjukken ticht binne is allinne in reade flek oan 'e boppekant te sjen, dêr't de fûgel syn namme oan te tankjen hat. Readskouderara's ha oranje irissen en in keale wite hûd om 'e eagen, dy't relatyf lytser is as by oare arasoarten. De tinne streekjes op de keale hûd wurde foarme troch lytse swarte fearkes. De fûgel hat in grize snaffel en grize poatsjes.        

Tusken mantsjes en wyfkes binne gjin opfallende ferskillen. Mantsjes ha somtiden in wat gruttere snaffel en binne bytiden krekt wat grutter.  

## Fersprieding
De fûgel libbet yn Bolivia, Brazylje, Frânsk Guyana, Guyana, Perû, Suriname en Fenezuëla yn tropysk en subtropysk bosk. Dêrnjonken is de fûgel ek te sjen op savanne's mei genôch begroeiing en sompen. 

## Undersoart
Njonken de nominaatfoarm bestiet de soarte noch út twa ûndersoarten. 

* *Diopsittaca nobilis nobilis* (Linnaeus, 1758) – Fenezuëla en Guyana (nominaatfoarm)
* *Diopsittaca n. cumanensis* (Lichtenstein, 1823) – Brazylje (súd fan 'e Amazône oant Goiás)
* *Diopsittaca n. longipennis* (Neumann, 1931 – Brazylje (yn 'e provinsjes  Mato Grosso oant São Paulo)

De nominaatfoarm *D. n. nobilis* hat in swartere snaffel, de ûndersoarte *D. n. cumanensis* hat in ljochtere, hoarnkleurige boppesnaffel en de *D. n. longipennis* is wat grutter troch de wat langere sturtpinnen.

Birdlife International dielt de fûgel op yn twa soarten:

* De noardlike readskouder ara (*Diopsittaca nobilis*)
* De súdlike readskouder ara (*Diopsittaca cumanensis*)

## Nêst en iten
 
Readskouderara's ite fruchten, sied, nuten en somtiden beamskors.  

De fûgels foarmje pearkes foar it libben. it nêst bestiet út 3 oant 4 wite aaikes yn in beamholte. De aaikes wurde troch it wyfke útbret. De briedtiid leit tusken de 24 oant 26 dagen. Nei 54 dagen fleane de piken út.

## Status
De fûgel wurdt troch de IUCN as net bedrige klassifisearre (2016).
Flagge fan Dedzjum

De **flagge fan Dedzjum** is de flagge fan it doarp Dedzjum, yn de Fryske gemeente Súdwest-Fryslân. It wapen waard yn 1969 registrearre.

It ûntwerp is fan Klaas Sierksma.

By gemeentlik beslút fan 19 april 1955 is in flagge fêststeld foar de 27 doarpen fan de eardere gemeente Wûnseradiel.

## Beskriuwing
De beskriuwing fan de flagge is:

*Besteande út twa diagonale flakken yn it wyt en grien rjochtsskeand, mei yn it wyt in read pompeblêd; oan de broekside de fersmelle flagge fan Wûnseradiel.*

De kleuren komme út it wapen fan Dedzjum.

## Symbolyk

* Pompeblêd: stiet foar de eardere marren yn de omkriten fan it doarp.
* Fersmelle flagge: de flagge fan Wûnseradiel, de gritenij en gemeente dêr't it doarp eartiidsk part fan wie.

Ofbyld:Flag of Wonseradeel.svg|Flagge fan Wûnseradiel


## Sjoch ek

Ofbyld:Dedzjum wapen.svg|link=Bestand:Dedzjum_wapen.svg|alt=Wapen van Dedgum|Wapen fan Dedzjum
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Wapen fan De Hommerts-Jutryp

It **wapen fan De Hommerts-Jutryp** is it wapen fan de doarpen De Hommerts en Jutryp, yn de Fryske gemeente Súdwest-Fryslân. It wapen waard yn syn hjoeddeiske foarm yn 2009 registrearre.

## Skiednis
It twillingdoarp De Hommerts-Jutryp is ien fan de Fryske plakken dêr't in âld wapen fan oerlevere is. It wapen is basearre op in âlder wapen dat al foarkomt yn it wapenboek fan Andries Schoemaker út 1695.

## Beskriuwing
De blazoenearring fan it wapen is:

*Horizontaal yn trijen fan grien, sulver en swart; oer alles hinne in reade rút, belein mei in gouden ikel, twa sulveren swannen en in gouden ôfskuorde swynskop, pleatst 1:2:1.*

De heraldyske kleuren binne: sinopel (grien), sulver, sabel (swart), kiel (read) en goud.

## Symbolyk

* Griene balke: ferwiist nei de greiden yn de omkriten fan de doarpen.
* Sulveren balke: ferwiist nei it wetter yn de omkriten fan de doarpen.
* Swarte balke: ferwiist nei it leechfean yn de omkriten fan de doarpen.
* Rút: in symboal foar de rjochtspraak. De reade kleur stiet ûnder mear foar de bebouwing. Ek is it oernommen út it wapen fan de famylje Fan Hettinga. Dy famylje bewenne in stins tichtby De Hommerts.
* Ikel: oernommen út de wapens fan de famyljes Fan Hettinga en Fan Terwisscha. De famylje Fan Terwisscha bewenne in stins tichtby it doarp Jutryp.
* Swynskop: werom te fieren op de plaknamme Jutryp. Dat is ek te skriuwen as *Jortryp* en *Jort* is in ferkoarte foarm fan de namme Everhard. Dat betsjut soksawat as "sa sterk as in wyld swyn".
* Swannen: ferwizing nei it Swannerjocht dat ferbûn wie oan de Hettingastate.


Ofbyld:Easterlittens, herfoarme tsjerke, rouboerd Nicolaas Hettinga.jpg|link=Bestand:Easterlittens,_herfoarme_tsjerke,_rouboerd_Nicolaas_Hettinga.jpg|alt=Wapenbord met het wapen van Van Hettinga.|It wapen fan de famylje Fan Hettinga.


## Sjoch ek

Ofbyld:De Hommerts-Jutryp vlag.svg|link=Bestand:De_Hommerts-Jutryp_vlag.svg|alt=Vlag van Hommerts-Jutrijp|Flagge fan De Hommerts-Jutryp
Ofbyld:Wymbritseradeel wapen.svg|Wapen fan Wymbritseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Andrea Kékesy

**Andrea Kékesy** (Bûdapest, 17 septimber 1926 - 21 novimber 2024) wie in Hongaarsk keunstrider, dy't mei har riidpartner Ede Király útkaam by it pearriden. 

Sy die twa kear mei oan it Wrâldkampioenskip lykas ek oan de Europeeske kampioenskipen, en die yn 1948 ien kear mei oan de Olympyske Winterspullen. By dizze spullen yn Sankt-Moritz behelle se in sulveren medalje, lykas by it wrâldkampioenskip datselde jier yn Davos. Op it Europeeske kampioenskip yn Praach wist it pear al in gouden medalje te beheljen, lykas in jier letter yn Milaan, doe behellen se net alline de Europeeske titel, mar yn Parys ek it Wrâldkampioenskip. Nei it wrâldkampioenskip hold Kékesy op mei keunstriden. 

Andrea Kékesy ferstoar op 21 novimber 2024, yn 'e âldens fan 98 jier.
Flagge fan Friens

De **flagge fan Friens** is de flagge fan it doarp Friens, yn de Fryske gemeente Ljouwert. De flagge waard yn 1986 registrearre.

By it gemeenteriedsbeslút fan 8 desimber 1985 binne in wapen en flagge fêststeld foar de 18 doarpen fan de eardere gemeente Boarnsterhim.

## Beskriuwing
De beskriuwing fan de flagge is:

*Twa lingtebanen fan wyt en read, mei de lingteferhâlding fan 2:1; yn de wite baan twa griene takken, skean oer elkoar hinne.*

De kleuren komme út it wapen fan Friens.

## Symbolyk

* Tûken: oernommen út it wapen fan de famylje Fan Beslinga, dizze famylje komt fan de eardere Beslingastate.

## Sjoch ek

Ofbyld:Friens wapen.svg|link=Bestand:Friens_wapen.svg|alt=Wapen van Friens|Wapen fan Friens
Ofbyld:Idaerderadiel vlag.svg|Flagge fan Idaarderadiel
Ofbyld:Flag of Boarnsterhim.svg|Flagge fan Boarnsterhim
Ofbyld:Leeuwarden vlag 2014.svg|Flagge fan Ljouwert (gemeente)
Wapen fan Minnertsgea

It **wapen fan Minnertsgea** is it wapen fan it doarp Minnertsgea, yn de Fryske gemeente De Waadhoeke. It wapen waard yn 2003 registrearre.

## Beskriuwing
De blazoenearring fan it wapen is:

*Ferdield: I. yn blau in gouden bûne nôtskeaf; II. yn blau in pleatst sulveren seehoarntsje yn in pealfoarm mei de punt nei ûnderen, dêr't trije gouden ieren út komme; in gouden skyldhaad, belein mei in útkommende swarte dûbbele earn, mei reade bekken en tongen; yn it blau in yndreaune gouden punt, belein mei in griene klaver.*

De heraldyske kleuren binne: azuer (blau), goud, sulver, sabel (swart), kiel (read) en sinopel (grien).

## Symbolyk

* Dûbelkoppige earn: oernommen út it wapen fan de famylje Hermana, dy't twa stinsen bewenne ha yn it doarp.
* Nôtskeaf: oernommen út it wapen fan Barradiel, de gritenij en gemeente dêr't it doarp eartiidsk part fan wie.
* Seehoarntsje: oernommen út it wapen fan It Bilt, de gemeente dêr't it doarp eartiidsk part fan wie.
* Klaverblêd: symboal foar de lânbou yn de omkriten fan it doarp.

Ofbyld:Barradeel wapen.svg|link=Bestand:Barradeel_wapen.svg|alt=Het wapen van Barradeel.|Wapen fan Barradiel
Ofbyld:Bildt wapen.svg|link=Bestand:Bildt_wapen.svg|alt=Het wapen van het Bildt.|Wapen fan It Bilt


## Sjoch ek

Ofbyld:Minnertsgea vlag.svg|link=Bestand:Minnertsgea_vlag.svg|alt=Vlag van Minnertsga|Flagge fan Minnertsgea
Ofbyld:Waadhoeke wapen.svg|Wapen fan De Waadhoeke
Wapen fan Bontebok

It **wapen fan Bontebok** is it wapen fan it doarp Bontebok, yn de Fryske gemeente It Hearrenfean. It wapen waard yn 1997 registrearre.

## Skiednis
It wapen is ôflaat fan in úthingboerd fan de pleatslike herberch "Bonte Bock". Dy herberch wie de nammegenoat fan de buorskip Bontebok, dy't yn 1979 de doarpsstatus krige. It wapen is in sprekkend wapen, om't it in kleurige geit ôfbyldet. Yn 1997 waard it wapen registrearre en waard ek in plan makke troch pleatslik belang om in doarpsflagge te ûntwerpen.

## Beskriuwing
De blazoenearring fan it wapen is:

*Yn blau in swart-wite bok, steande op in oprizende griene gêrsgrûn.*

De heraldyske kleuren binne: azuer (blau), sabel (swart), sulver en sinopel (grien).

## Sjoch ek

Ofbyld:Bontebok vlag.svg|link=Bestand:Bontebok_vlag.svg|alt=Vlag van Bontebok|Flagge fan Bontebok
Ofbyld:Schoterland wapen.svg|Wapen fan Skoatterlân
Ofbyld:Heerenveen wapen.svg|Wapen fan It Hearrenfean
Wapen fan Folsgeare

It **wapen fan Folsgeare** is it wapen fan it doarp Folsgeare, yn de Fryske gemeente Súdwest-Fryslân. It wapen waard yn 2003 registrearre.

## Beskriuwing
De blazoenearring fan it wapen is:

*Yn blau in reade keper, oant de rannen ta belein mei in sulveren roaster, de keper fan boppe beselskippe fan twa gouden klavers en fan ûnder fan in gouden leelje.*

De heraldyske kleuren binne: azuer (blau), kiel (read), sulver en goud (goud).

## Symbolyk

* Blau fjild: ferwiist nei de lizzing oan de eardere Middelsee. Dêr neist is de kleur oernommen út it wapen fan Wymbritseradiel, de gritenij en gemeente dêr't it doarp eartiidsk part fan wie.
* Keper: ferwiist nei de hoeke yn de Tsjaerddyk. It ruster dat oanbracht is op de keper ferwiist nei Laurentius fan Rome, patroanhillige fan de Laurentiustsjerke fan Folsgeare.
* Leelje: oernommen út it wapen fan Wymbritseradiel.
* Klaverblêden: ferwiist nei it agraryske karakter fan it doarp.

Ofbyld:Wymbritseradeel wapen.svg|link=Bestand:Wymbritseradeel_wapen.svg|alt=Het wapen van Wymbritseradeel.|Wapen fan Wymbritseradiel


## Sjoch ek

Ofbyld:Folsgeare vlag.svg|link=Bestand:Folsgeare_vlag.svg|alt=Vlag van Folsgare|Flagge fan Folsgeare
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Wapen fan De Pein

It **wapen fan De Pein** is it wapen fan it doarp De Pein, yn de Fryske gemeente Smellingerlân. It wapen waard yn 2011 registrearre.

## Beskriuwing
De blazoenearring fan it wapen is:

*Trochsneid: I, blokt fan sulver en swart yn fiif rijen fan sân lizzende blokjes; II, yn goud twa klaverblêden mei krukte, nei it skyldhert rjochte stâlen; oer alles hinne in read en blau skean fjouwerendield krús.*

De heraldyske kleuren binne: sulver, sabel (swart), goud, sinopel (grien), kiel (read) en azuer (blau).

## Symbolyk

* Reade balke: ferwiist nei de haadwei fan it doarp, de Kommisjewei.
* Blauwe peal: stiet foar de Peinder Kanaal dy troch it doarp rint. De skeane krusing mei de reade balke ferwiist der op de de dyk en it kanaal like wichtich wien foar it doarp.
* Blokt fjild: ferwiist op it fean dat noardlik en eastlik fan it doarp oanwêzich wie.
* Gouden fjild: symboal foar de sângrûn wêr't it doarp op leit.
* Klaverblêden: oernommen út it wapen fan de famylje Fan Burmania, dy't in soad aktyf wie by de feanterij.

Ofbyld:Van Burmania wapen.svg|It wapen fan de famylje Fan Burmania.


## Sjoch ek

Ofbyld:De pein vlag.svg|link=Bestand:De_pein_vlag.svg|alt=Vlag van Opeinde|Flagge fan De Pein
Ofbyld:Smallingerland wapen.svg|Wapen fan Smellingerlân
Readbúkara

De **readbúkara** of **readbealchara** (*Orthopsittaca manilatus*) is in pappegaaiesoarte en de iennige soarte fan it monotypyske skaai *Orthopsittaca*.

## Beskriuwing
De likernôch 46 sm lange fûgel weaget 300 gram. De kop en de nekke binne blau. Om 'e brune eagen, om 'e noas en op 'e wangen hat de fûgel oant de snaffel in giel, keal gebiet. Syn snaffel en poaten binne swart. It fearrekleed is meast grien en de fûgel hat lykas oare arasoarten in lange, puntige sturt. De namme hat de fûgel te tankjen oan it reade plak op syn búk. Tusken de meast griene wjukken binne ek blauwe kleuren, ûnder binne de wjukken by't skouder grien en foar de rest gieleftich.

Tusken mantsjes en wyfkes is gjin ûnderskied.

## Fersprieding
De soarte kom yn Súdeast-Fenezuëla, West-Kolombia, East-Perû, Noard-Bolivia, Trinidad, Guyana, Frânsk-Guyana, Suriname en Brazylje foar. De fûgel libbet yn palmbeammen ynsompige gebieten en oan rivieren. 

Bûten de briedtiid is de fûgel yn lytse groepkes oant grutte kloften fan wol hûndert fûgels te sjen. 

## Nêst en iten

Yn Fenezuëla begjint de readbúkara yn maaie te brieden, yn Guyana yn febrewaris en yn Brazylje yn septimber. In pearke sûnderet him dy tiid ôf fan 'e groep om yn ôfstoarne palmbeammen te brieden. In nêst bestiet út 2 oant 3 aaien.  

Se ite hast allinne fruchten fan 'e mauritius-palmbeam. Troch it iensidige dieet binne se lestich as kouwefûgel te hâlden. 

## Status
Rûsd wurdt dat de fûgel rillik algemien foarkomt en de populaasje liket stabyl (2024). De IUCN beöardielet de status fan 'e fûgel as net bedrige.
Wapen fan Wikel

It **wapen fan Wikel** is it wapen fan it doarp Wikel, yn de Fryske gemeente De Fryske Marren. It wapen waard yn 1989 registrearre.

## Beskriuwing
De blazoenearring fan it wapen is:

*Yn goud in opfleande reade wikel, yn de boppeste skyldhoeken beselskippe mei in roas, alles fan kiel; en in skyldfoet fan sinopel, dêr't in hoarn fan sulver op pleatst is.*

De heraldyske kleuren binne: goud, kiel (read), sinopel (grien) en sulver.

## Symbolyk

* Reade Wikel: oernommen út it wapen fan de famylje Fan Wijckel. It makket it wapen ek sprekkend.
* Reade roazen: ek oernommen út it wapen fan de famylje Fan Wijckel.
* Hoarn: oernommen út it wapen fan Menno fan Coehoorn, dy't de state Meerenstein bewenne. Ek is der in prealgrêf fan Fan Coehoorn yn de Fêste Boarchtsjerke fan Wikel.
* Gouden fjild: ferwiist nei de sângrûn dêr't it doarp op leit. De kleur is oernommen út it wapen fan Gaasterlân-Sleat, de gemeente dêr't it doarp eartiidsk part fan wie.
* Grien fjild: ferwiist nei de polders fan it doarp. De kleur is oernommen út it wapen fan Gaasterlân-Sleat.

Ofbyld:Gaasterland-Sloten wapen.svg|Wapen fan Gaasterlân-Sleat


## Sjoch ek

Ofbyld:Wijckel vlag.svg|link=Bestand:Wijckel_vlag.svg|alt=Vlag van Wijckel|Flagge fan Wikel
Ofbyld:Gaasterland wapen.svg|Wapen fan Gaasterlân
Ofbyld:De Fryske Marren wapen.svg|Wapen fan De Fryske Marren
Flagge fan Skearnegoutum

De **flagge fan Skearnegoutum** is de flagge fan it doarp Skearnegoutum, yn de Fryske gemeente Súdwest-Fryslân. De flagge waard yn 1989 registrearre.

## Beskriuwing
De beskriuwing fan de flagge is:

*Trije weagjende hichtebanen fan blau, giel blau yn de ferhâlding fan 4:1:1; yn de hys in giele fiifpuntige stjer fan 1/2 flaggehichte.*

De kleuren komme út it wapen fan Skearnegoutum.

## Symbolyk

* Fiifpuntige stjer: ferwiist nei de Snitser Fiifgea, in ferbûn tusken de doarp Gau, Goaiïngea, Loaiïngea, Offenwier en Skearnegoutum om mekoar en de stêd Snits it helpen.
* Giele baan: ferwiist nei De Swette, in feart dy't roch it doarp rint. De Swette makket ek ûnderdiel út fan de Alvestêdetocht. De giele baan is ek oernommen út in flagge fan Wymbritseradiel, de gritenij en gemeente dêr't it doarp eartiidsk ek part fan wie.
* Kleurstelling: oernommen út it wapen fan Wymbritseradiel.

Ofbyld:Wymbritseradiel vlag voor 1984.svg|Flagge fan Wymbritseradiel


## Sjoch ek

Ofbyld:Skearnegoutum wapen.svg|link=Bestand:Skearnegoutum_wapen.svg|alt=Wapen van Scharnegoutum|Wapen fan Skearnegoutum
Ofbyld:Wymbritseradiel flag.svg|Flagge fan Wymbritseradiel
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Wapen fan Ikkerwâld

It **wapen fan Ikkerwâld** is it wapen fan it eardere doarp (no part fan Damwâld) Ikkerwâld, yn de Fryske gemeente Dantumadiel. It wapen wurdt no brûkt troch de de Feriening fan Doarpsbelangen wyk Ikkerwâld. It wapen waard yn 1999 registrearre.

## Beskriuwing
De blazoenearring fan it wapen is:

*Yn goud in ferhege griene skyldfoet, belein mei in goudene opbûgde skyldfoet, oerlein mei twa lizzende rogge-ieren, de boppeste mei de stal nei lofts, de ûnderste mei de stal nei rjochts; yn it goud steande op de snijline trije reade boargen, iepene en ferlichte fan it fjild, de rjochter boarch toppe troch in grien elzeblêd.*

De heraldyske kleuren binne: goud, sinopel (grien) en kiel (read).

## Symbolyk

* Trije boarchen: stie foar de trije eardere doarp dy't Damwâld foarmje: Ikkerwâld, Moarrewâld en Dantumawâld.
* Elzeblêd: jout oan dat Ikkerwâld it meast westlik lizzende doarp wie. Ek ferwiist it blêd nei it diel "wâld" yn de plaknamme.
* Gouden skyldfoet: ferwiist nei de sânrêge wêr't it doarp op leit.
* Rogge-ieren: ferwize nei de lânbou yn de omkriten fan it doarp.

## Sjoch ek

Ofbyld:Akkerwoude vlag.svg|link=Bestand:Akkerwoude_vlag.svg|alt=Vlag van Akkerwoude|Flagge fan Ikkerwâld
Ofbyld:Dantumawoude wapen.svg|Wapen fan Dantumawâld
Ofbyld:Dantumawoude vlag.svg|Flagge fan Dantumawâld
Ofbyld:Coat of arms of Dantumadeel.svg|Wapen fan Dantumadiel
Wapen fan Beetstersweach

It **wapen fan Beetstersweach** is it wapen fan it doarp Beetstersweach, yn de Fryske gemeente Opsterlân. It wapen waard yn 1976 registrearre.

## Beskriuwing
De blazoenearring fan it wapen is:

*Kepersgewiis trochsneid: I. yn blau in gouden, read fierde, antyke kroan fan 7 punte, ûnderen beselskippe fan twa gouden klavers; II. yn goud in griene beam op gêsgrûn en op de hichte fan de stam oan beide kanten beselskippe fan in reade ikel.*

De heraldyske kleuren binne: azuer (blau), kiel (read), goud en sinopel (grien).

## Symbolyk

* Blau fjild: ferwiist nei it De Boarn súdlik fan it doarp.
* Kroan: ferwiist nei De Boarn, dy't ek wol it Keningsdjip nommen wurdt.
* Gouden klavers: symboal foar de lânbou yn de omkriten fan it doarp.
* Gouden fjild: ferwiist nei de sânrêge wêr't it doarp op leit.
* Beam: stiet foar de rjochtspraak, yn Beetstersweach stie in rjochtshûs.
* Reade ikel: oernommen út de wapen fan de famyljes: Hemminga, Fan Boelens, Fan Teyens, Lycklama à Nijeholt en Van Harinxma thoe Slooten.

Ofbyld:Ayzo van Boelens wapen.svg|It wapen fan de famylje Fan Boelens.
Ofbyld:Lycklama à Nijeholt wapen.svg|It wapen fan de famylje Lycklama à Nijeholt.
Ofbyld:Van Harinxma thoe Slooten wapen 1947.svg|It wapen fan de famylje Van Harinxma thoe Slooten.


## Sjoch ek

Ofbyld:Beetsterzwaag vlag.svg|link=Bestand:Beetsterzwaag_vlag.svg|alt=Vlag van Beetsterzwaag|Flagge fan Beetstersweach
Ofbyld:Opsterland wapen.svg|Wapen fan Opsterlân
Wapen fan Ballum

It **wapen fan Ballum** is it wapen fan it doap Ballum, op it Fryske waadeilân It Amelân. It wapen waard yn syn hjoeddeiske foarm yn 2015 registrearre.

## Skiednis
It wapen soe yn de jierren '80 oan it doarp takend wêze, mar de administraasje is ferlern gien. Yn 2015 waard it wapen opnij registrearre. Der waard ek in nij ûntwerp makke foar de flagge fan Ballum.

## Beskriuwing
De blazoenearring fan it wapen is:

*Yn blau in gouden kantielde boarchtoer mei twa finsters, iepene en ferljochte fan it fjild; in gouden skyldhaad mei in lizzende swarte kaam mei tosken oan beide siden.*

De heraldyske kleuren binne: azuer (blau), goud en sabel (swart).

## Symbolyk

* Boarchtoer: stiet symboal foar it Camminghaslot, in state dy bewenne waard troch de famylje Van Cammingha.
* Kaam: oernommen út it wapen fan Van Cammingha.
* Kleurstelling: oernommen út it wapen fan It Amelân.


Ofbyld:Van Camminga wapen.svg|link=Bestand:Van_Camminga_wapen.svg|alt=Wapen van het geslacht Van Cammingha|It wapen fan de famylje Van Cammingha.
Ofbyld:Ameland wapen.svg|link=Bestand:Ameland_wapen.svg|alt=Wapen van Ameland|Wapen fan It Amelân


## Sjoch ek

Ofbyld:Ballum vlag.svg|link=Bestand:Ballum_vlag.svg|alt=Vlag van Ballum|Flagge fan Ballum
Wapen fan Jonkerslân

It **wapen fan Jonkerslân** is it wapen fan it doarp Jonkerslân, yn de Fryske gemeente Opsterlân. It wapen waard yn 1990 registrearre.

## Beskriuwing
De blazoenearring fan it wapen is:

*Pealle yn trijen, I fan kiel, yn it skyldhaad belein mei in leelje fan goud; II skake fan sulver en sabel fan 12 rijen fan twa flakken, III fan sinopel mei yn de skyldfoet in ikeblêd fan goud.*

De heraldyske kleuren binne: kiel (read), goud, sulver, sabel (swart) en sinopel (grien).

## Symbolyk

* Read fjild: ferwiist nei de eardere heide yn de omkriten fan it doarp. Ek komt de kleur foar yn it wapen fan de famylje Fan Dekema, dat belutsen wie by de feanterij by it doarp.
* Goude leelje: oernommen út it wapen fan de famylje Fan Dekema.
* Skake fjild: ferwiist nei de feanterij yn de omkriten fan it doarp.
* Grien fjild: symboal foar de greiden yn de omkriten fan it doarp.
* Gouden ikeblêd: ferwiist nei de ikebeammen dy yn by it doarp foarkomme.

Ofbyld:Coat of arms Van Dekema.jpg|It wapen fan de famylje Fan Dekema.


## Sjoch ek

Ofbyld:Jonkerslân vlag.svg|link=Bestand:Jonkerslân_vlag.svg|alt=Vlag van Jonkersland|Flagge fan Jonkerslân
Ofbyld:Opsterland wapen.svg|Wapen fan Opsterlân
Ilke Wyludda

**Ilke Wyludda** (Leipzig, 28 maart 1969 - Halle, 1 desimber 2024) wie in Dútsk atlete, dy't útkaam by it discussmiten, dy't oant 1990 út kaam foar it doetiidske East-Dútslân. Ilke Wyludda wie de earste Dútske atlete dy't har lân fertsjintwurdige op sawol de Olympyske as Paralympyske Spullen.

Sy die twa kear mei oan de Europeeske kampioenskippen, trije kear oan it Wrâldkampioenskip, en de Olympyske Simmerspullen (yn 1992, 1996 en 2000). By dizze kampioenskippen waard Ilke Wyludda ien kear Olympysk kampioene, en twa kear Europeesk kampioene.

Nei har karriêre as atlete gie se as fysioterapeute oan it wurk yn de handicaptesport, letter studearre se genêskunde, waard dokter en gie oan de slach as anestesist. Yn 2011 moast der in skonk amputearre wurde fanwegen in bloed ynfeksje. In pear moannne letter kaam se werom as atlete yn it oanpaste atletyk klasse F58 en letter klasse 57.

Sy die by it oanspaste atletyk twa kear mei oan de Europeeske kampioenskippen, ien kear oan it Wrâldkampioenskip, en de Paralympyske Simmerspullen yn 2012. By dizze kampioenskippen behelle Ilke Wyludda twa sulveren medaljes en in brûnzen medalje. Op de Paralympyske Spullen smiet se it oant it 5e plak. 

Yn 2017 naam Wyludda definityf ôfskied fan har karriêre as atlete. Ilke Wyludda ferstoar op 1 desimber 2024, yn 'e âldens fan 55 jier, oan de gelfolgen fan in slimme sykte.
Wapen fan Smelle Ie en De Wylgen

It **wapen fan Smelle Ie en De Wylgen** is it wapen fan de doarpen Smelle Ie en De Wylgen, yn de Fryske gemeente Smellingerlân. It wapen waard yn 2007 registrearre.

## Beskriuwing
De blazoenearring fan it wapen is:

*A. yn blau in gouden spitskrús; B. yn goud trije beammen op in grûn, alles fan grien.*

De heraldyske kleuren binne: azuer (blau), goud en sinopel (grien).

## Symbolyk

* Blau fjild: ferwiist nei de Smeliester Sân.
* Gouden spitskrús: symboal foar it kleaster dy't yn Smelle Ie stie. De punten oan de earmen fan it krús ferwize nei de skâns dy hjir lei. De gouden kleur ferwiist nei de sângrûn wêr't de doarpen op lizze.
* Trije beammen: ferwize nei de plaknamme De Wylgen. Dêrneist ferwize de beammen nei de trije plakken Smelle Ie, De Wylgen en Bûtenstfallaat.

## Sjoch ek

Ofbyld:De Wilgen vlag.svg|link=Bestand:De_Wilgen_vlag.svg|alt=Vlag van Smalle Ee-De Wilgen|Flagge fan Smelle Ie en De Wylgen
Ofbyld:Smallingerland wapen.svg|Wapen fan Smellingerlân
Wapen fan Aldebiltsyl

It **wapen fan Aldebiltsyl** (Biltsk: *wapen fan Ouwe Syl*) is it wapen fan it doarp Aldebiltsyl, yn de Fryske gemeente De Waadhoeke. It wapen waard yn syn hjoeddeiske foarm yn 2010 registrearre.

## Skiednis
It wapen fan Aldebiltsyl is oerlevere yn in rymke: "In dissel met in byl, is 't wapen fan Ouwe Syl". In eardere ferzje fan it wapen hie in swarte skyldkleur.

## Beskriuwing
De blazoenearring fan it wapen is:

*Kepersgewiis trochsnien yn trije stikken grien , sulver en read, oer alles hinne in dissel mei de stâle nei ûnderen en in bile mei de stâle omheech; de dissel fan goud yn it grien en it read en fan grien yn it sulver; de bile fan goud yn it grien en it read en fan read yn it sulver.*

De heraldyske kleuren binne: sinopel (grien), sulver, kiel (read) en goud.

## Symbolyk

* Dissel en bile: oernommen út it rymke fan it wapen.
* Kepergewiis trochsnien: ferwiist nei de eardere slûs yn it doarp.
* Kleurstelling: oernommen út de flagge fan Aldebiltsyl, dy't al earder bekend wie.

Ofbyld:Oude Bildtzijl vlag.svg|Flagge fan Aldebiltsyl


## Sjoch ek

Ofbyld:Bildt wapen.svg|Wapen fan It Bilt
Ofbyld:Waadhoeke wapen.svg|Wapen fan De Waadhoeke
Flagge fan Spannum

De **flagge fan Spannum** is de flagge fan it doarp Spannum, yn de Fryske gemeente De Waadhoeke. It wapen waard yn 1997 registrearre.

It ûntwerp is fan Rudolf J. Broersma.

## Beskriuwing
De beskriuwing fan de flagge is:

*Yn blau, útgeande fan de broeking, in giel, skean tarinnende lânsfindel, oer de flechthelte útrinnende yn trije spitse toppen, wêr fan de punten de flechtside yn de fjouwer like hege stikken dielen; it lânsfindel mei in hichte gelyk oan de flaggehichte en yn de broekhelte belein mei in read hert, mei in hichte gelyk oan 9/20 flaggehichte.*

De kleuren komme út it wapen fan Spannum.

## Symbolyk

* Hert: oernommen út it wapen fan Spannum.
* Trije punten: symboal foar de flammen út it hert fan it wapen fan Spannum.

## Sjoch ek

Ofbyld:Spannum wapen.svg|link=Bestand:Spannum_wapen.svg|alt=Wapen van Spannum|Wapen fan Spannum
Ofbyld:Hinnaarderadiel vlag.svg|Flagge fan Hinnaarderadiel
Ofbyld:Littenseradiel flag.svg|Flagge fan Littenseradiel
Ofbyld:Waadhoeke vlag.svg|Flagge fan De Waadhoeke
Wapen fan Eastermar

It **wapen fan Eastermar** is it wapen fan it doarp Eastermar, yn de Fryske gemeente Tytsjerksteradiel. It wapen waard yn 1984 registrearre.

## Beskriuwing
De blazoenearring fan it wapen is:

*Trochsnien: 1. yn blau in farrend Frysk skouke mei spriettúch fan sulver; 2. dield: a. yn goud in stegerjend hynder fan swart; b. yn grien trije turven fan goud, pleatst 2:1.*

De heraldyske kleuren binne: azuer (blau), sulver, goud, sabel (swart) en sinopel (grien).

## Symbolyk

* Frysk skouke: ferwiist nei de skipfeart op it Burgumer Mar en de oanwêzichheid fan skipswerven.
* Hynder: stiet foar de pleatslike hyndermerk.
* Turven: stiet symboal foar de feanterij yn de omkriten fan it Swartfean en It Wytfean.

## Sjoch ek

Ofbyld:Oostermeer vlag.svg|link=Bestand:Oostermeer_vlag.svg|alt=Vlag van Eastermar|Flagge fan Eastermar
Ofbyld:Coat of arms of Tietjerksteradeel.svg|Wapen fan Tytsjerksteradiel
Flagge fan Drachten

De **flagge fan Drachten** is de flagge fan de flekke Drachten, yn de Fryske gemeente Smellingerlân. De flagge waard yn 1986 registrearre.

## Beskriuwing
De beskriuwing fan de flagge is:

*Twa like lange banen: de boppeste read mei dêrop de giele wynwizer fan de Grutte Tsjerke: trije turven mei in kroan fan trije fleurons en twa pearels, by elkoar bûn troch bân yn "régence"-styl; de ûnderste besteande út sân like hege banen fan wyt en swart ensafierder.*

De kleuren komme út it wapen fan Drachten.

## Symbolyk

* Wynwizer: oernommmen oan de wynwizer fan de Grutte Tsjerke fan Drachten.
* Swarte en wite banen: ferwiist nei de feanterij yn de omkriten fan de flekke.

## Sjoch ek

Ofbyld:Drachten wapen.svg|link=Bestand:Drachten_wapen.svg|alt=Wapen van Drachten|Wapen fan Drachten
Ofbyld:Smallingerland flag.svg|Flagge fan Smellingerlân
Flagge fan Terwispel

De **flagge fan Terwispel** is de flagge fan it doarp Terwispel, yn de Fryske gemeene Opsterlân. It wapen waard yn 1982 registrearre.

It ûntwerp is fan J.C. Terluin.

## Beskriuwing
De beskriuwing fan de flagge is:

*Trije lizzende banen, wyt grien en wyt, wêr fan de middelste mei in griene baan by de broekside lâns in lizzend Sint-Antoniuskrús foarmet, de krusing belein mei in giel klaverblêd.*

De kleuren komme út it wapen fan Terwispel.

## Symbolyk

* Sint-Antoniuskrús: stiet foar de plaknamme Terwispel.
* Klaverblêd: ferwizing nei de lânbou.
* Kleurstelling: it grien ferwiist nei it agraryske karakter fan it doarp en it wyt nei de sângrûn wêr't it doarp op leit.

## Sjoch ek

Ofbyld:Terwispel wapen.svg|link=Bestand:Terwispel_wapen.svg|alt=Wapen van Terwispel|Wapen fan Terwispel
Ofbyld:Opsterland flag.png|Flagge fan Opsterlân
Flagge fan Driezum

De **flagge fan Driezum** is de flagge fan it doarp Driezum, yn de Fryske gemeente Dantumadiel. De flagge waard yn 1999 reigstrearre.

## Beskriuwing
De beskriuwing fan de flagge is:

*Twa horisontale banen swart-giel, mei by de broeking lâns in fertikale griene baan mei in lingte, gelyk oan 1/2 flaggehichte; oer alles hinne in oranje krús, wêr fan de earmen nei de broek-, boppe- en ûnderside fan ûnbepaalde lingte is; it krús bestiet út fjouwer út elkoar op it snijpunt fan de earmen reitsjende punten; alle punten hawwe op de flaggesiden in basis mei in lingte fan 1/5 flaggehichte; op it grien yn de broektop in wite roas mei giele knop en punten.*

De kleuren komme út it wapen fan Driezum.

## Symbolyk

* Griene fjilden: stie faor de greiden en de houtwâlen yn de omkriten fan it doarp.
* Swart en giel fjild: ferwiist nei de oergong út it sângrûn nei de klaaigrûn.
* Oranje krús: ferwiist nei de woartelteelt yn it doarp. It getal fjouwer ferwiist nei de fjouwer wegen dy't yn it doarp by elkoar komme: de Kolkensloane, Van Sytzamawei, Foarwei en de Achterwei.
* Roas: oernommen út it wapen fan de famylje Van Sytzama, dy't de Rinsmastate by it doarp bewenne.

## Sjoch ek

Ofbyld:Driezum wapen.svg|link=Bestand:Driezum_wapen.svg|alt=Wapen van Driesum|Wapen fan Driezum
Ofbyld:Flag of Dantumadeel.svg|Flagge fan Dantumadiel
Blaugrize ara

De **blaugrize ara** (*Anodorhynchus glaucus*) is of wie in pappegaaiesoarte út it skaai fan de blauwe ara's. De status fan 'e fûgel is net bekend, mar om't der fan 'e fûgel sûnt 1960 gjin betroubere waarnimmingen dien binne, geane in soad wittenskippers der fan út dat de fûgel yntusken útstoarn is. De fûgel is nau besibbe oan 'e indigo ara (*Anodorhynchus leari*).

## Beskriuwing
 
Blaugrize ara's wiene likernôch 72 sm lang. Se hiene in turkoaisk blau fearrekleed mei in grize kop. De fûgel wie oan 'e ûnderkant griis oant grienblau en by de kiel donker griisbrún. De ûnderkant fan 'e slachpinnen en fan 'e sturtfearren wiene swart. De fûgel hie in keale, giele eachring om it donkerbrune each en in keal giel plak by de ûndersnaffel. De snaffel wie griisswart en de poaten donkergriis.   

Op basis fan 'e hûd en fossile fynsten waard mei in stúdzje fan Herculano Alvarenga fêststeld dat de blaugriene ara en de indigo ara ûndersoarten binne. Dêrom krigen de fûgels de nije nammen *Anodorhynchus glaucus glaucus* foar de nominaatfoarm en *Anodorhynchus glaucus leari* foar de indigo ara. 

## Fersprieding
De fûgel kaam eartiids yn Oerûguay, it súdike diel fan Paraguay, om 'e Río Grande do Sul en Santa Catarina yn it súdwesten fan Brazylje en yn 'e Argentynske provinsjes Corrientes en Misiones foar. Blaugriene ara's mochten graach by de iggen fan grutte rivieren wêze. It leefgebiet bestie út gebieten mei palmbeammen en savanne's mei genôch beammen.  

Oer de soarte is net in soad bekend. De fûgel libbe yn pearkes en lytse famyljeferbannen yn 'e toppen fan 'e Yatay-palmbeammen, dêr't se de fruchten fan ieten. De delgong fan 'e soarte sette útein mei't minsken harren yn it leefgebiet nei wenjen setten. De galerijbosken waarden troch de earste bewenners kapt en de grûn waard lânbougrûn. Doe't de Europeanen it gebiet besetten wie de fûgel al in tige seldsume soarte.   

De soarte waard seldsum oan it begjin fan 'e twadde helte fan 'e 19e iuw. Ferneatiging fan biotoop en de jacht sille dêr de oarsaak fan west ha. Sûnt de 20e iuw ha der mar in pear waarnimmingen west. Nei alle gedachten wie de soarte al yn 1920 definityf ferdwûn. De lêste, mooglike, waarnimmingen fan 'e soarte wiene ein jierren 1990 en 2001 yn Mbaracayu, Paraguay.  

## Status
As der noch in populaasje bestiet dan is it in ekstreem lytse populaasje. De IUCN klassifisearret de soarte op 'e Reade list as krityk (2019).
Flagge fan Broeksterwâld

De **flagge fan Broeksterwâld** is de flagge fan it doarp Broeksterwâld, yn de Fryske gemeente Dantumadiel. It wapen waard yn 2002 registrearre.

It ûntwerp is fan Piet Bulsma en is op 14 septimber 2001 yn it doarpshûs fan Broeksterwâld ûnthult.

## Beskriuwing
De beskriuwing fan de flagge is:

*Trije horisontale banen giel, grien en giel yn ferhâlding fan 2:1:2, op 1/3 fan de flaggelingte in fertikale; dy weagjende baan bestiet út fiif weagjende fersmelde banen fan swart, giel, blau, giel en swart fan de selde dikte, de swarte banen lizze oer de griene horisontale banen hinne, de oare trije lizze ûnder de griene baan; yn de broektop in blauwe sûkereiblom.*

De kleuren komme út it wapen fan Broeksterwâld.

## Symbolyk

* Giel fjild: ferwiist nei de sângrûn wêr't it doarp op leit.
* Griene baan: ferwiist nei de els út it wapen fan Broeksterwâld. Sawol de grauwe els en de swarte els komme in soad foar yn de omkriten fan it doarp. Dizze beam ferwiist nei it part "wâld" yn de plaknamme.
* Swart: ferwiist nei de feanterij yn de omkriten fan it doarp. It weagjen ferwiist nei it part "broek" fan de plaknamme, wat sompige grûn betsjut.
* Blauwe baan: ferwiist nei de Broekster Feart.
* Sûkereiblom: oernommen út it wapen fan Broeksterwâld. Dizze blom ferwiist nei it ferbouwen fan sûkerei by it doarp.

## Sjoch ek

Ofbyld:Broeksterwâld wapen.svg|link=Bestand:Broeksterwâld_wapen.svg|alt=Wapen van Broeksterwoude|Wapen fan Broeksterwâld
Ofbyld:Flag of Dantumadeel.svg|Flagge fan Dantumadiel
Wapen fan Readtsjerk

It **wapen fan Readtsjerk** is it wapen fan it doarp Readtsjerk, yn de Fryske gemeente Dantumadiel. It wapen waard yn syn hjoeddeiske foarm yn 2002 registrearre.

## Skiednis
It wapen waard yn 1977 tegearre mei de wapens fan de oare doarpen yn De Trynwâlden ûntworpen. Om't Readtsjerk yn Dantumadiel leit en de oare doarpen yn Tytsjerkteradiel waard in wapen nei offisjeel registrearre. Om't it wapen toch brûkt waard, waard it yn 2002 registrearre.

## Beskriuwing
De blazoenearring fan it wapen is:

*Yn blau in sulveren tsjerke mei sealtektoer, tsjerke en toer mei in read dak en in sulveren krús op de toer.*

De heraldyske kleuren binne: azuer (blau), sulver en kiel (read).

## Sjoch ek

Ofbyld:Readtsjerk vlag.svg|link=Bestand:Readtsjerk_vlag.svg|alt=Vlag van Roodkerk|Flagge fan Readtsjerk
Ofbyld:Coat of arms of Dantumadeel.svg|Wapen fan Dantumadiel